১৯২৬ সালে [[আন্তর্জাতিক ক্রিকেট কাউন্সিল|ইম্পেরিয়াল ক্রিকেট কনফারেন্স]] সিদ্ধান্ত নেয় যে, ইংল্যান্ড, অস্ট্রেলিয়া ও [[দক্ষিণ আফ্রিকা জাতীয় ক্রিকেট দল|দক্ষিণ আফ্রিকার]] বিপক্ষে প্রতিনিধিত্বমূলক খেলায় অংশগ্রহণকারী তিনটি নতুন দল - [[ভারত জাতীয় ক্রিকেট দল|ভারত]], ওয়েস্ট ইন্ডিজ ও [[নিউজিল্যান্ড জাতীয় ক্রিকেট দল|নিউজিল্যান্ডের]] খেলাগুলো পরবর্তী সময় থেকে টেস্ট খেলারূপে গণ্য করা হবে। এরফলে এ প্রক্রিয়ায় প্রথম ওয়েস্ট ইন্ডিজ দল ১৯২৮ সালে ইংল্যান্ড গমন করে।

১৯২৩ সালে ইংল্যান্ড গমনকারী ফ্রান্সিস, বার্বাডিয়ান সঙ্গী গ্রিফিথ ও [[লিয়ারি কনস্ট্যানটাইন]] - এ তিনজন ফাস্ট বোলার ঐ দলে ছিলেন। তবে, সামগ্রিকভাবে এ সফরটি বেশ ব্যর্থতায় ভাস্বর ছিল। দলের পূর্বেকার সফরের তুলনায় এ দলটি সফর অত্যন্ত নিম্নমানের ছিল। প্রত্যেকই ইংল্যান্ড-ওয়েস্ট ইন্ডিজের মধ্যকার টেস্ট খেলা গুরুতর ভুল ছিল বলে উইজডেনে উল্লেখ করা হয়। যদিও ফ্রান্সিস দ্রুতগতিসম্পন্ন বোলার ছিলেন, তবুও ১৯২৩ সালের ন্যায় তার পেস কিংবা নিখুঁততা লক্ষ্য করা যায়নি। দলটি অতিমাত্রায় তাদের ফাস্ট বোলার, [[ফিল্ডিং (ক্রিকেট)|স্লিপ ফিল্ডার]] ও [[উইকেট-রক্ষক|উইকেট-রক্ষকের]] উপর নির্ভরশীল ছিল।

তিনজন ফাস্ট বোলারদের মধ্যে কেবলমাত্র গ্রিফিথই যৎকিঞ্চিৎ প্রভাববিস্তার করতে পেরেছিলেন। তিনটি টেস্টে অংশ নিয়ে ১১ উইকেট পান। অন্যদিকে কনস্ট্যানটাইন টেস্ট খেলায় [[ক্রিকেট ব্যাট|ব্যাট]] কিংবা [[ক্রিকেট বল|বল]] হাতে ব্যর্থ হন। তবে, সকল প্রথম-শ্রেণীর খেলায় অংশ নিয়ে ১৩৮১ রান ও ১০৭ উইকেট লাভ করেছিলেন তিনি। কিন্তু, ফ্রান্সিস টেস্ট কিংবা অন্য খেলাগুলোর কোনটিতেই তেমন ভূমিকা রাখতে পারেননি। গড়ে ৪২ রান খরচায় ছয়টি টেস্ট উইকেট পান। ওভারপ্রতি সাড়ে তিন রান দেন। প্রথম-শ্রেণীর খেলায় ৩১.৯৬ গড়ে মাত্র ৫৬ উইকেট দখল করেছিলেন।

লর্ডসে ওয়েস্ট ইন্ডিজের ইতিহাসের প্রথম টেস্টে প্রথম বল করার গৌরব অর্জন করেন জর্জ ফ্রান্সিস। [[দি ওভাল|ওভালের]] খেলায় ১১২ রান দিয়ে চার উইকেট পান। কিন্তু, স্বাগতিক ইংল্যান্ড দলকে তিন টেস্টের ঐ সিরিজে একবারের বেশি ব্যাটিংয়ে নামতে হয়নি। কেবলমাত্র দ্বিতীয় খেলায় ওয়েস্ট ইন্ডিয়ান বোলিং আক্রমণ মোকাবেলা করে ইংল্যান্ড দল তাদের সর্বনিম্ন [[রান (ক্রিকেট)|রান]] তুলে ৩৫১। প্রথম-শ্রেণীর কাউন্টি দলগুলোর বিপক্ষে খেলে কোন ইনিংসেই পাঁচ উইকেট লাভের কৃতিত্ব প্রদর্শন করতে পারেননি জর্জ ফ্রান্সিস।

[[অক্সফোর্ড বিশ্ববিদ্যালয় ক্রিকেট ক্লাব|অক্সফোর্ড]] ও [[কেমব্রিজ বিশ্ববিদ্যালয় ক্রিকেট ক্লাব|কেমব্রিজ বিশ্ববিদ্যালয়ের]] শৌখিন খেলোয়াড়দের নিয়ে গড়া [[Harlequins Cricket Club|হার্লেকুইন্স দলের]] বিপক্ষে [[মৌসুম (ক্রীড়া)|মৌসুমের]] শেষ প্রথম-শ্রেণীর উৎসব ক্রিকেট খেলায় ব্যাট হাতে জর্জ ফ্রান্সিস তার সেরা খেলা উপহার দেন। খেলায় তিনি প্রথম ইনিংসে ৬১ রান তুলেন। শেষ উইকেট জুটিতে [[জো স্মল|জো স্মলকে]] সাথে নিয়ে ৫০ মিনিটে ১০৭ রান তুলেন। দ্বিতীয় ইনিংসে শেষ উইকেট জুটিতে গ্রিফিথের সাথে ৭৩ রান যুক্ত করেন। শেষ পর্যন্ত তিনি ৩২ রানে অপরাজিত ছিলেন। প্রথম-শ্রেণীর ক্রিকেটে ৬১ রানই তার সর্বোচ্চ ব্যক্তিগত সংগ্রহ এবং খেলোয়াড়ী জীবনে একমাত্র [[সেঞ্চুরি (ক্রিকেট)|পঞ্চাশোর্ধ্ব]] ইনিংস ছিল।

অবসর
ইংল্যান্ড গমন, ১৯২৮
ইংল্যান্ডের আগমন, ১৯২৯-৩০
অস্ট্রেলিয়া গমন, ১৯৩০-৩১